લીમખેડા તાલુકાના કંબોઇ ગામના વીજયભાઇ રમણભાઇ ચૌહાણ,રીફલભાઇ ભલાભાઇ ચોહાણ અને નિલેશભાઇ નગાભાઇ બારિયા જીજે-10-એઇ-9960 નંબરની મોટર સાઇકલ ઉપર બેસીને કામ અર્થે જઇ રહ્યા હતાં. તે વખતે બપોરના 3.30 વાગ્યાના અરસામાં દેવગઢ બારિયા તાલુકાના અંતેલા ગામમાં અજાણ્યા વાહને તેમની મોટર સાઇકલને અડફેટમાં લીધી હતી. અકસ્માત બાદ ચાલક પોતાનું વાહન લઇને ફરાર થઇ ગયો હતો. મોટર સાઇકલ લઇને રસ્તા ઉપર પટકાયેલા ત્રણે યુવકો ગંભીર રૂપે ઘાયલ થયા હતાં.જેમાંથી માથાની ઇજાને કારણે વીજયભાઇનું ઘટના સ્થળે મોત થઇ ગયું હતું. આ બનાવ અંગે કંબોઇ ગામના રમણભાઇ ભીમસિંગભાઇ ચૌહાણે દેવગઢ બારિયા પોલીસ મથકે ફરિયાદ નોંધાવી હતી.